**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā |  Nr.92/4(prot. Nr.4, 17.§) | Nr.233  |

Par zemesgabala, Mežu ielas, blakus

nekustamajam īpašumam Mežu ielā 50,

daļas nomu

Liepājas pilsētas pašvaldība 2018.gada 2.jūlijā ar [..] noslēdza zemes nomas līgumu par zemesgabala, Mežu ielas daļas, nomu viņam piederošā nekustamā īpašuma Mežu ielā 50 ½ (vienas puses) domājamās daļas apsaimniekošanai. 2020.gada 21.janvārī ēku (būvju) nekustamā īpašuma Mežu ielā 50 ½ (vienu pusi) domājamo daļu [..] pārdeva [..]. Ņemot vērā, ka ēkas (būves) Mežu ielā 50 ½ (vienai pusei) domājamai daļai ir mainījies īpašnieks, nepieciešams izbeigt 2018.gada 2.jūlijā starp Liepājas pilsētas pašvaldību un [..] noslēgto zemes nomas līgumu. Ir saņemts nekustamā īpašuma Mežu ielā 50 ½ (vienas puses) domājamās daļas jaunā īpašnieka [..] lūgums iznomāt Mežu ielas, blakus nekustamajam īpašumam Mežu ielā 50, daļu.

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka iepriekšējā zemes nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 29.1.apakšpunktu un 53.punktu, izskatot [..] 2020.gada 2.marta iesniegumu un [..] 2020.gada 20.februāra iesniegumu, zemes nomas līgumu, kas 2018.gada 2.jūlijā noslēgts starp Liepājas pilsētas pašvaldību un [..], Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 2.marta priekšlikumu (sēdes protokols Nr.4) un Liepājas pilsētas domes pastāvīgās Pilsētas attīstības komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala, Mežu ielas (kadastra apzīmējums 1700 012 0882) Liepājā daļas 67,50 kv.m platībā, nomu, kas 2018.gada 2.jūlijā noslēgts starp Liepājas pilsētas pašvaldību un [..].

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala, Mežu ielas daļas 67,50 kv.m platībā, nomas līguma izbeigšanu.

3. Iznomāt [..] uz laiku līdz 2023.gada 1.jūlijam zemesgabala, Mežu ielas Liepājā (kadastra apzīmējums 1700 012 0882), blakus nekustamajam īpašumam Mežu ielā 50, daļu, kas atbilst 67,50 kv.m (pielikumā) no 135 kv.m kopplatības, nekustamā īpašuma Mežu ielā 50 ½ (vienas puses) domājamās daļas apsaimniekošanai.

4. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 3.punktā minētā zemesgabala, Mežu ielas (kadastra apzīmējums 1700 012 0882) daļas, iznomāšanu, iekļaujot tajā šādus nosacījumus:

4.1. Liepājas pilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabalu;

4.2. nomnieks maksā nomas maksu saskaņā ar neatkarīga vērtētāja noteikto tirgus nomas maksu gadā;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabalu;

4.5. nomnieks atbild par visu zemesgabalā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks saskaņā ar Liepājas pilsētas domes 2012.gada 20.decembra saistošajiem noteikumiem Nr.34 "Par teritorijas kopšanu un būvju uzturēšanu" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

5. Lēmuma 3.punktā minētajam zemesgabalam kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

6. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas pilsētas domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

7. Gadījumā, ja [..] vainas dēļ atcēlēja līgums, saskaņā ar lēmuma 1.punktu netiek parakstīts mēneša laikā no lēmuma pieņemšanas dienas un [..] vainas dēļ nomas līgums saskaņā ar lēmuma 3.punktu netiek noslēgts viena mēneša laikā no lēmuma pieņemšanas dienas, šis lēmums zaudē spēku.

8. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma 1. un 3.punkta izpildi.

9. Pēc lēmuma 1.punkta izpildes atzīt par spēku zaudējušu 2018.gada 14.jūnija lēmumu Nr.289 "Par Mežu ielas, blakus nekustamajam īpašumam Mežu ielā 50, ½ domājamās daļas iznomāšanu".

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, [..], nomniekam |